Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 394

4. Részt vesz a biztonságos, balesetmentes környezet kialakításában, a nevelő-gondozó munkához szükséges tárgyi feltételek megteremtésében A csecsemő- és kisgyermekgondozó legyen képes: — értelmezni és alkalmazni a 0—3 éves gyermekek napközbeni ellátására szolgáló intézmények, ellátási for- 2001/149. szám mák telepítésére és működtetésére vonatkozó előírásokat, irányelveket, a módszertani levelek útmutatásait, — értelmezni a balesetek megelőzésére szolgáló előírásokat, — kialakítani a balesetmentes környezetet, — betartani a gyermekek ellátásához szükséges biztonságos berendezésekre, gyermekbútorokra vonatkozó követelményeket, — felismerni a gyermek számára veszélyes vagy veszélyessé válható berendezési tárgyakat, bútorokat, eszközöket, játékokat, — kiválasztani a mozgásfejlődést elősegítő eszközöket, eldönteni azt, hogy a mozgásfejlődés mely szintjén alkalmazhatók, illetve mikor, milyen körülmények között válhatnak veszélyessé a gyermek számára, — betartani a csecsemők és kisgyermekek játékszereivel szemben támasztott egészségügyi, illetve balesetmegelőző követelményeket, — kiválasztani az edények minőségével kapcsolatos követelményeket és a használatukra vonatkozó közegészségügyi előírásokat, — betartani a pelenka, a gyermekruházat és más textília tárolásának, kezelésének közegészségügyi előírásait, — alkalmazni a gyógyszerek-vegyszerek tárolásaival kapcsolatos biztonsági előírásokat, — meghatározni a folyamatos és időszakos takarítás rendjét, szervezésének módját, — felismerni a katasztrófa elhárítására vonatkozó intézkedéseket, szükség esetén megszervezni a gyermekek mentését.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes